Odense Adresse-Contoirs Efterretninger, 1837-02-17
En ung Pige, som fuldkommen forstaaer at sye og spinde, og som er villig at deeltage i huuslige Forretninger, ønsker sig en Kondition til 1 Mai. Billet, mærket Pige, bedes aflagt paa Adressekontoiret. de seie Den fatalle Huusinqvisition hos ikke Handlende, hvormed saamangen en agtbar Familie, til megen Misnøie, har været incommoderet, ramte ogsaa Undertegnedes Huus, i min Fraværelse, Fredagen den 10 Februar sidstleden, idet 4, skriver fire, Toldofficiantere med Rettens Betient i Spidsen, efter en falskelig Angivelse indfandt sig hos mig, og der paa det strængeste inqvirerede, ja det gik endog saavidt, at min Sengemadratse blev opsprukket og undersøgt, men der fandtes - Jntet. Det er beklageligt, at Lovene tillader slig Behandling i den fredelige Borgers Huus, hvor man ellers selv er Herre. Enhver sætte sig blot i mit Sted - og de vil finde det meget ubehageligt at modtage slige ubudne Gjæster – uden at tale om de uberegnelige Følger, slig en skræksom Handling kan indvirke paa en ung Kone, der var ene hjemme. Ønskeligt var det imidlertid, at Angiverens Navn til denne uædle Handling maatte blive offentlig bekjendtgjort, for at man deraf kunde komme til Kundskab om, hvorvidt han har villet chikanere Undertegnede elle drevet Gjæk med det respektive Toldvæsen, hvilket man næsten maa antage har været Bevæggrunden til denne utidige Visit. Benjamin Falkner, Middelfart den 15 Febr. 1857. Slagtermester.